ПРОТОКОЛ № 13

от заседание на комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на Висшия съдебен съвет, проведено на 19 май 2025 г.

Днес, 19 май 2025 г. (понеделник) от 12:23 ч., в сградата на Висшия съдебен съвет, присъствено и чрез видеоконферентна връзка, се проведе заседание на комисия „Дисциплинарна дейност и взаимодействие с ИВСС“ към съдийската колегия на Висшия съдебен съвет в състав: 

                                         ПРЕДСЕДАТЕЛ:	АТАНАСКА ДИШЕВА	
                                                  ЧЛЕНОВЕ:	ЦВЕТИНКА ПАШКУНОВА
СЕВДАЛИН МАВРОВ
СТЕФАН ГРОЗДЕВ – чрез
видеоконферентна връзка
ВЕРОНИКА ИМОВА 	

От администрацията на Висшия съдебен съвет:
Петя Тянкова – директор на дирекция „Дисциплинарна дейност“, АВСС;
Славчо Арсов – главен експерт-юрисконсулт в отдел „Дисциплинарни производства на съдии“, дирекция „Дисциплинарна дейност“, АВСС;
Огнян Йорданов – главен експерт-юрисконсулт в отдел „Дисциплинарни производства на съдии“, дирекция „Дисциплинарна дейност“, АВСС;
Памела Бучкова - главен експерт-юрисконсулт в отдел „Дисциплинарни производства на съдии“, дирекция „Дисциплинарна дейност“, АВСС.

Заседанието протече при следния дневен ред:

1. Решение на Съда на Европейския съюз (първи състав) от 30 април 2025 година по съединени дела С-313/23, С-316/23 и С-332/23.

2. Заповед № 74/08.04.2025 г. на административния ръководител на Районен съд – Чепеларе, с която на основание чл. 327, ал. 1 от Закона за съдебната власт е обърнато внимание на Сона Вахе Гарабедян – съдия в Районен съд – Чепеларе.

3. Информация и данни, постъпили на основание чл. 60м, ал. 1 от Закона за съдебната власт за периода 01.01.2025 г. – 31.03.2025 г.:
3.1. Данни за установените от ИВСС нарушения на правото на разглеждане и решаване на делата в разумен срок за периода 01.01.2025 г. – 31.03.2025 г. по реда на Глава трета „а“ от Закона за съдебната власт, приложени към писмо от главния инспектор на ИВСС, с вх. № ВСС-14570/17.04.2025 г. на ВСС. 
3.2. Отчет на министъра на правосъдието за постъпилите заявления и изплатени обезщетения по реда на Глава трета „а“ от Закона за съдебната власт за периода 01.01.2025 г. – 31.03.2025 г. в Министерство на правосъдието, с вх. № ВСС-8210/08.05.2025 г. на ВСС.

4. Информация от ИВСС относно предприети от административния ръководител на Софийски градски съд мерки за изпълнение на препоръка, дадена в сигнал от ИВСС на основание чл. 54, ал. 1, т. 5 ЗСВ, с изх. рег. № Ж-24-982/17.03.2025 г. на ИВСС (вх. рег. индекс № ВСС-6277/09.05.2025 г. на ВСС).

1. ОТНОСНО: Решение на Съда на Европейския съюз (първи състав) от 30 април 2025 година по съединени дела С-313/23, С-316/23 и С-332/23
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	1.1. Приема за сведение доклада относно упражняването на правомощията на съдийската колегия на Висшия съдебен съвет на Република България, свързани с дисциплинарната отговорност на съдиите, предвид решение на Съда на Европейския съюз от 30.04.2025 година по съединени дела C-313/23, C-316/23 и C-332/23.
	1.2. Внася доклада в заседание на съдийската колегия на Висшия съдебен съвет – след получаването на правни становища, изразени от хабилитирани преподаватели по конституционно право и право на Европейския съюз относно последиците от решение на Съда на Европейския съюз от 30 април 2025 г. по съединени дела С-313/2023 г., С-316/2023 г. и С-332/2023 г. във връзка с упражняване на правомощията на Висшия съдебен съвет, поискани с решение по д.т. 26.1 от протокол № 12/15.05.2025 г. на Пленума на ВСС – за сведение.

2. ОТНОСНО: Заповед № 74/08.04.2025 г. на административния ръководител на Районен съд – Чепеларе, с която на основание чл. 327, ал. 1 от Закона за съдебната власт е обърнато внимание на Сона Вахе Гарабедян – съдия в Районен съд – Чепеларе
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	2.1. Да се изиска от административния ръководител на Районен съд – Чепеларе да представи документ, от който да бъде установено дали и на коя дата издадената от него заповед № 74/08.04.2025 г., с която на основание чл. 327, ал. 1 от Закона за съдебната власт е обърнато внимание на Сона Вахе Гарабедян – съдия в Районен съд – Чепеларе, е била връчена на съдия Гарабедян, и от който да видно дали е било указано на съдията в какъв срок и пред кой орган на съдебната власт разглежданата заповед подлежи на обжалване.

3. ОТНОСНО: Информация и данни, постъпили на основание чл. 60м, ал. 1 от Закона за съдебната власт за периода 01.01.2025 г. – 31.03.2025 г.:
3.1. Данни за установените от ИВСС нарушения на правото на разглеждане и решаване на делата в разумен срок за периода 01.01.2025 г. – 31.03.2025 г. по реда на Глава трета „а“ от Закона за съдебната власт, приложени към писмо от главния инспектор на ИВСС, с вх. № ВСС-14570/17.04.2025 г. на ВСС. 
3.2. Отчет на министъра на правосъдието за постъпилите заявления и изплатени обезщетения по реда на Глава трета „а“ от Закона за съдебната власт за периода 01.01.2025 г. – 31.03.2025 г. в Министерство на правосъдието, с вх. № ВСС-8210/08.05.2025 г. на ВСС.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	3.1. Приема данни за установените от ИВСС нарушения на правото на разглеждане и решаване на делата в разумен срок за периода 01.01.2025 г. – 31.03.2025 г. по реда на Глава трета „а“ от Закона за съдебната власт, приложени към писмо от главния инспектор на ИВСС, с вх. № ВСС-14570/17.04.2025 г.
3.2. Приема отчет на министъра на правосъдието за постъпилите заявления и изплатени обезщетения по реда на глава Глава трета „а“ от Закона за съдебната власт за периода 01.01.2025 г. – 31.03.2025 г. в Министерство на правосъдието, с вх. № ВСС-8210/08.05.2025 г.
3.3. Възлага на експертите в отдел „Дисциплинарни производства на съдии“, дирекция „Дисциплинарна дейност“ към администрацията на ВСС, в едномесечен срок, считано от датата на провеждане на настоящото заседание на комисията, да изготвят анализ на констатираните от Инспектората към ВСС случаи на нарушаване правото на разглеждане и решаване на делото в разумен срок за периода 01.10.2024 г. – 31.03.2025 г.

4. ОТНОСНО: Информация от ИВСС относно предприети от административния ръководител на Софийски градски съд мерки за изпълнение на препоръка, дадена в сигнал от ИВСС на основание чл. 54, ал. 1, т. 5 ЗСВ, с изх. рег. № Ж-24-982/17.03.2025 г. на ИВСС (вх. рег. индекс № ВСС-6277/09.05.2025 г. на ВСС).
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Приема за сведение информация от ИВСС относно предприетите от административния ръководител на Софийски градски съд мерки за изпълнение на препоръката, дадена в сигнал от ИВСС на основание чл. 54, ал. 1, т. 5 ЗСВ с изх. рег. № Ж-24-982/17.03.2025 г. на ИВСС.
4.2. Изпраща за сведение копие от информацията от ИВСС на дисциплинарния състав по дисциплинарно дело № 20/2023 г. на Висшия съдебен съвет.
4.3. Напомня на административния ръководител на Софийски градски съд, че окончателният съдебен акт по въззивно гр. дело № 5489/2020 г. по описа на СГС, ГО, IV-В състав все още не е постановен и че следва да предприеме необходимите мерки за постановяването му.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА
ВИСШИЯ СЪДЕБЕН СЪВЕТ:	(П)

АТАНАСКА ДИШЕВА